**Приложение № 5**

**проект**

**ДОГОВОР**

Днес.…….………………2018 г. в гр. София, между:

„БДЖ-ТОВАРНИ ПРЕВОЗИ" ЕООД, със седалище и адрес на управление: гр. София -1080, Столична община, район "Средец", ул. "Иван Вазов" № 3, вписано в Търговския регистър при Агенцията по вписванията, с ЕИК: 175403856, представлявано от управителя инж. Любомир Симеонов Илиев, наричано по-долу за краткост "ВЪЗЛОЖИТЕЛ"

и ………………………. със седалище и адрес на управление: ………………., вписано в Търговския регистър при Агенция по вписванията, с ЕИК ……………..,представлявано от ………………………, наричано по-долу за краткост „ИЗПЪЛНИТЕЛ”,

на основание чл. 112, ал. 1 от Закона за обществените поръчки /ЗОП/, след проведена обществена поръчка при условията и по реда на Глава двадесет и шеста от ЗОП и утвърден от Възложителя протокол от ………….. от работата на комисията назначена със Заповед № ………. .2018г. на Управителя на „БДЖ-Товарни превози“ ЕООД”, за разглеждане и оценка на офертите, се сключи настоящият договор с предмет: „Извършване на периодични прегледи на железопътни цистерни за превоз на опасни товари, собственост на „БДЖ - Товарни превози” ЕООД, съгласно определенията в Правилника за международен железопътен превоз на опасни товари RID, с изключение на клас 2, за едногодишен период”, се сключи настоящият договор при следните условия:

**I. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение **извършване на периодични прегледи на 78 броя железопътни цистерни за превоз на опасни товари и междинни проверки на 96 броя железопътни цистерни за превоз на опасни товари, собственост на „БДЖ - Товарни превози" ЕООД, съгласно определенията в Правилника за международен железопътен превоз на опасни товари RID, с изключение на клас 2 за едногодишен период”**,както следва:

 **1. 78 /седемдесет и осем/ броя периодични прегледи** по реда на 6.8.2.4.2 на RID, от които 68 броя железопътни цистерни описани в Приложение № 2 и 10 броя извънредни;

 **2. 96 /деветдесет и шест/ междинни проверки** по реда на 6.8.2.4.3 на RID, от които 86 броя железопътни цистерни описани в Приложение 3 и 10 броя извънредни.

II. ВЪЗНАГРАЖДЕНИЕ И НАЧИН НА ПЛАЩАНЕ

Чл. 2. (1) При осъществяване предмета на договора, ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ услугите по цени, съгласно ценовото предложение Приложение № 4 от настоящия договор.

* + 1. Общата стойност на договора възлиза на …………….. **(..словом…)** лева без ДДС, която включва:

**2.2.1. Периодични прегледи** по реда на 6.8.2.4.2 на RID:

- Единична цена - ……… /словом/ лв. без ДДС за вагон-цистерна;

- Общо за 78 броя вагон-цистерни - ………../словом/ лв. без ДДС.

**2.2.2.** **Междинни проверки** по реда на 6.8.2.4.3 на RID:

- Единична цена – ……… /словом/ лв.. без ДДС за вагон-цистерна;

- Общо за 96 броя вагон-цистерни - ……… /словом/ лв.. без ДДС.

* + 1. ВЪЗЛОЖИТЕЛЯТ извършва плащането в лева по банков път, в срок до 30 (тридесет) работни дни след подписване на приемно-предавателен протокол Приложение № 7 за предаване на сертификатите и протоколите от извършената проверка и предаване на оригинална фактура.
		2. ВЪЗЛОЖИТЕЛЯТ заплаща услугите по банков път, по сметка на ИЗПЪЛНИТЕЛЯ:

**Банка:** …………………

BIC код: ………………

**IRAN:** …………………

* + - 1. СРОК И МЯСТО НА ИЗПЪЛНЕНИЕ

Чл. 3. (1) Този договор се сключва за срок от една година, считано от датата на подписването му.

 1. Срок за започване на проверките: … (словом) дни след уведомяване от представител на Възложителя за готовност за провеждане на фактически действия;

 2. Срок за изготвяне и издаване на документация: **…** (словом) дни след приключване на проведените проверки;

 (2) Място на извършване на проверките: гр. София - ЦРЕТСВ Подуяне и гр. Варна – вагоно-ремонтен цех.

 **(3)** Услугата се счита за извършена от датата на подписването на приемно-предавателен протокол, удостоверяващ приемането на вагон-цистерната заедно със сертификат удостоверяващ извършената проверка, подписан от оправомощени представители на двете страни по образец Приложение №7, неразделна част от договора.

* + - 1. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 4. (1) ВЪЗЛОЖИТЕЛЯТ има право да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в чл. 7 от настоящия договор

 (2) ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ само приетите, извършени услуги по реда и при условията, определени в ценовото предложение на ИЗПЪЛНИТЕЛЯ – Приложение № 4, съгласно договорените срокове.

 **(3)** ВЪЗЛОЖИТЕЛЯТ определя следния свой представител във връзка с изпълнението на договора: …………………………, да извършва предаване и приемане на вагон-цистерните и приемане на удостоверенията за извършените проверки в съответствие с Техническите изисквания – Приложение № 1 от договора. При предаване, съответно приемане на вагон-цистерните и удостоверенията за извършените прегледи, представителя на Възложителя подписва приемо-предавателен протокол – Приложение 6 и 7 от настоящия договор.

 **V. ПРАВА И ЗАДЪЛЖЕНИЯ ИА ИЗПЪЛНИТЕЛЯ**

**Чл. 5.** **(1)** ИЗПЪЛНИТЕЛЯТ има право да получи уговореното възнаграждение при условията и в сроковете, посочени в настоящия договор.

 (2) ИЗПЪЛНИТЕЛЯТсе задължава да извърши проверките съгласно Техническите изисквания – Приложение № 1 към договора и отговарящина „Правилника за международен железопътен превоз на опасни товари RID, е изключение на клас 2 на вагон-цистерните описани в Приложение № 2 и Приложение № 3 към договора.

 **(3)** Да предоставя услугите качествено и с необходимата грижа, при условията на настоящия договор.

 (4) ИЗПЪЛНИТЕЛЯТ определя свой представител във връзка с изпълнението на договора: ……………………, да извършва приемането и предаването на вагон-цистерните и извършване на услугите в съответствие сТехническите изисквания – Приложение № 1 към договора**.** При приемане, съответно предаване на вагон-цистерните и удостоверенията за извършените прегледи, представителя на ИЗПЪЛНИТЕЛЯ подписва приемо-предавателен протокол – Приложение 6 и 7 от настоящия договор.

VI. ГАРАНЦИИ

Чл. 6. (1) При подписване на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранцията за изпълнение на договора в размер на ........ /....словом........../ лева, което представлява 5% от общата стойност на договора без ДДС, под формата на ............. – „Гаранция за изпълнение”, която служи за обезпечаване на изпълнението на задълженията на ИЗПЪЛНИТЕЛЯ по договора.

**(2)** ВЪЗЛОЖИТЕЛЯТ има право да усвои такава част от гаранцията за изпълнение, която покрива отговорността на ИЗПЪЛНИТЕЛЯ по договора, включително размера на начислените неустойки, обезщетения.

**(3)** При разваляне на договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ, ВЪЗЛОЖИТЕЛЯТ усвоява сумата от гаранцията за изпълнение изцяло, като обезщетение за разваляне на договора.

**(4)** Когато като гаранция за изпълнение се представи парична сума, сумата се внася по банковата сметка на ВЪЗЛОЖИТЕЛЯ /посочена в уведомителното писмо с приложения одобрен от Управителя Протокол за класиране на участниците/.

**(5)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ /да съдържа задължение на банката-гарант да извърши плащане при първо писмено искане от ВЪЗЛОЖИТЕЛЯ, деклариращ че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор, без да е необходимо посочване на конкретни обстоятелства или представяне на доказателства/

2. да бъде със срок на валидност за целия срок на действие на договора плюс 30 /тридесет/ дни, като при необходимост срокът на валидност на банковата гаранция се удължава или се издава нова.

**(6)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**(7)** Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице /бенецифиент/, което трябва да отговаря на следните изисквания:

1. да обезпечава изпълнението на този договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на договора плюс 30 /тридесет/ дни.

**(8)** Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

**(9)** ВЪЗЛОЖИТЕЛЯТ освобождава гаранцията за изпълнение в срок до 30 /тридесет/ дни след приключване на изпълнението на договора в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(10)** Освобождаването на гаранцията за изпълнение се извършва, както следва:

1. когато е под формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл.2, ал.5, раздел II от договора;

2. когато е под формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е под формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

**(11)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ, той може да пристъпи към усвояване на гаранцията.

**(12)** ВЪЗЛОЖИТЕЛЯТ има право да задържи съответната част и да се удовлетвори от гаранцията за изпълнение, когато ИЗПЪЛНИТЕЛЯ не изпълни някое от задълженията по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение , която съответства на уговорената в договора неустойка за съответния случай на неизпълнение.

**(13**) ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ забави изпълнението на някое от задълженията си по договора с повече от 5 /пет/ работни дни и ВЪЗЛОЖИТЕЛЯТ прекрати договора на това основание;

2. при пълно неизпълнение и прекратяване на договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**(14)** Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**(15)** Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 7 /седем/ работни дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл.5 от договора.

**(16)** ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно

* + - 1. НЕУСТОЙКИ

Чл. 7. При неизпълнение на задължения по настоящия договор, ИЗПЪЛНИТЕЛЯ дължи неустойка в размер на 0,2% (нула цяло и два процента) на ден, но не повече от 10% (десет процента) от стойността на неизпълнението или произлезлите от това щети, вреди и пропуснати ползи, ако са по-големи.

* + - 1. СЪОБЩЕНИЯ

Чл. 8. (1) Всички съобщения между страните, свързани с изпълнението на настоящия договор са валидни, ако са направени в писмена форма и са подписани от оправомощени представители на Възложителя и Изпълнителя.

* + - * 1. За дата на съобщението се смята:

Датата на предаването - при предаване на ръка на съобщението;

Датата посочена на обратната разписка - при изпращане по пощата;

* + - * 1. За валидни адреси за приемане на съобщения, свързани с изпълнението на настоящия договор и предаване на документи се смятат:

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

1080 София ……………….

ул. "Иван Вазов" № 3 ……………….

„БДЖ-Товарни превози" ЕООД ………………

* + - * 1. При промяна на адреса съответната страна е длъжна да уведоми другата в три дневен срок от промяната. В случай, че съответната страна не изпълни това свое задължение, всички съобщения, изпратени на последния валиден по договора адрес се считат за надлежно получени.
			1. ПРЕКРАТЯВАНЕ

Чл. 9. (1) Настоящият договор се прекратява:

* с изпълнение на неговия предмет;
* по взаимно съгласие на страните, изразено писмено;
* при изтичане на срока;
	1. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:
* забави изпълнението на някое от задълженията с повече от 3 работни дни;
* не отстрани в разумен срок, определен от Възложителя, констатирани недостатъци;
* не изпълни някое от задълженията си по договора;
* използва подизпълнител, без да е декларирал това в офертата си или използва подизпълнител, който не е посочил в офертата си;
* бъде обявен в несъстоятелност или когато е в производство по несъстоятелност или ликвидация.
	+ 1. ЗАКЛЮЧИТЕЛНИ РАЗПОРЕДБИ

Чл. 10. (1) Изменение на сключен договор за обществена поръчка се допуска по изключение, при условията на чл. 116 от ЗОП.

**(2)** Всички спорове по този договор ще се уреждат чрез преговори между страните, а при непостигане на съгласие - ще се отнасят за уреждане от компетентния съд в Република България.

* + - 1. За всички неуредени в този договор въпроси се прилагат разпоредбите на действащото законодателство.
			2. Настоящият договор се състои от 4 /четири/ страници и се състави, подписа и подпечата в два еднообразни екземпляра, по един за всяка от страните.

 При съставянето на настоящия договор се представиха следните документи:

 1) Документ удостоверяващ платената парична гаранция за изпълнение на договора;

2) Декларация по чл.3, т.8 и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

Приложения:

 1. Технически изисквания – Приложение № 1;

 2. Списък на вагон-цистерни подлежащи на периодични проверки по реда на 6.8.2.4.2 на RID - Приложение № 2;

 3. Списък на вагон-цистерни подлежащи на междинни проверки по реда на 6.8.2.4.3 на RID - Приложение № 3;

 4. Ценово предложение на ……... **-** Приложение № 4;

 5. Техническо предложение на ………. - Приложение № 5

 6. Образец на приемно-предавателен протокол - Приложение № 6;

 7. Образец на приемно-предавателен протокол - Приложение № 7;

**ВЪЗЛОЖИТЕЛ: ИЗПЪЛНИТЕЛ:**

Приложение № 6

ПРИЕМНО-ПРЕДАВАТЕЛЕН ПРОТОКОЛ

За предаване/приемане за извършване на проверка на вагон-цистерни за превоз на опасни товари

Днес, …………..2018 г. се състави настоящия протокол, с който се удостоверява, че е „БДЖ-Товарни превози” в качеството си на Възложител по договор с предмет:”Извършване на периодични прегледи на 78 броя железопътни цистерни за превоз на опасни товари и междинни проверки на 96 броя железопътни цистерни за превоз на опасни товари, собственост на „БДЖ - Товарни превози" ЕООД, съгласно определенията в Правилника за международен железопътен превоз на опасни товари RID”, предаде чрез

…………………………………………………………………………………………………….

(упълномощено лице от ВЪЗЛОЖИТЕЛЯ, име, фамилия, длъжност ).

количеството от …......бр. вагон-цистерни за проверка

 на …………………………………………………………………………………………………

 *(упълномощено лице от ИЗПЪЛНИТЕЛЯ, име, фамилия, длъжност)*

 Предал…………………. Приел:………………

 /подпис/ /подпис/

Приложение № 7

ПРИЕМНО-ПРЕДАВАТЕЛЕН ПРОТОКОЛ

За приемане / предаване на сертификатите и протоколите от извършената проверка на вагон-

цистерни

Днес, ……………...2018 г. се състави настоящият протокол, с който се удостоверява, че са приети / предадени количеството от.......бр. вагон-цистерни, както и предаване на сертификатите и протоколите от извършената проверка в съответствие с приетата оферта за ”Извършване на периодични прегледи на 78 броя железопътни цистерни за превоз на опасни товари и междинни проверки на 96 броя железопътни цистерни за превоз на опасни товари, собственост на „БДЖ - Товарни превози" ЕООД, съгласно определенията в Правилника за международен железопътен превоз на опасни товари RID”, като се предаде от

…………………………………………………………………………………………………………….

 *(упълномощено лице от ИЗПЪЛНИТЕЛЯ, име, фамилия, длъжност)*

на ……………………………………………………………………………………………………………………………..

(упълномощено лице от ВЪЗЛОЖИТЕЛЯ, име, фамилия, длъжност ).

 Предал…………………. Приел:………………

 /подпис/ /подпис/